prajApatir vA idam eka AsIt tasya vAg eva svam AsId vAg dvitIyA sa EkzatemAm eva vAcaM visfjA iyaM vA idaM sarvaM viBavanty ezyatIti sa vAcaM vyasfjata sedaM sarvaM viBavanty Et sorDvodAtanod yaTApAM DArA santatEvaM tasyA eti tftIyam acCinat tad BUmir aBavad aBUd iva vA idam iti tad BUmer BUmitvaM keti tftIyam acCinat tad antarikzam aBavad antar eva vA idam iti tad antarikzasyAntarikzatvaM ho iti tftIyam UrDvam udAsyat tat dyOr aBavad adyutad iva vA iti tad divo divatvam